मैं तो चौकीदार हूं, मेरी क्या औकात?; पैरोल में 3 दिन बचे, कभी भावुक तो कभी उत्तेजित होने लगा
Dera Sacha Sauda chief Gurmeet Ram Rahim Singh Update राम रहीम की पैरोल खत्म होने में अब केवल 3 दिन बचे हैं। वह यूपी के बरनावा आश्रम में अपनी पैरोल काट रहा है। 2 मार्च पैरोल खत्म हो रही है।
राम रहीम की पैरोल खत्म होने में अब केवल 3 दिन बचे हैं। वह यूपी के बरनावा आश्रम में अपनी पैरोल काट रहा है। 2 मार्च पैरोल खत्म हो रही है। ऐसे में राम रहीम अपने प्रवचनों के दौरान कई बार उत्तेजित हो जाता है और भावुक होकर उनके लिए दिन-रात राम नाम जपने की बात कहता है।
राम रहीम दावा कर रहा है कि वह तो अपने श्रद्धालुओं का सेवादार और चौकीदार है। उसका काम केवल उन्हें जगाकर परमात्मा की कृपा करवाना है। वह दिन रात अपने प्रेमियों की सेवा में लगा रहता है।
राम रहीम ने दावा किया है कि वह जो गुरु मंत्र देगा, उसकी गारंटी है। जो शब्द बताएगा वह 100 प्रतिशत काम करेगा। जो इन्हें जानने आए है वे 15 मिनट इसका जाप करना, नशे की लत छूट जाएगी। हम कैसे गारंटी दे सकते हैं, क्योंकि हमने राम नाप का जाप किया। इसका प्रेमियों को अभ्यास करवाया।
हम सेवादार और चौकीदार हैं
राम रहीम ने कहा कि हम और साढ़े 6 करोड़ लोग परमात्मा के नाम से सारे नजारे ले सकते हैं तो आप नए लोग क्यों नहीं ले सकते। इसलिए हम गारंटी देते हैं, आप लोग करिए तो सही, गुरुमंत्र बताने में 15 मिनट लगेंगे। राम रहीम बोला- सेवादारों ने कहा कि थोड़ा लेट आए, अभी प्रेमी आ रहे हैं। इसलिए मैं आपकी सेवा में थोड़ा लेट हो गया। हम तो सेवादार है चौकीदार है आपके। जो चौकीदार होता है वह तो नौकरों का नौकर होता है, उसकी क्या औकात किसी को इंतजार करवाए। हम तो सेवा करवाते हैं आप सबकी।
राम रहीम ने कहा कि परमात्मा से अनुरोध करते हैं कि आप लोगों पर कृपा करें। हमारा काम तो परमात्मा से आप लोगों पर कृपा करवाना है हमारा काम चौकीदार के तौर पर जगाना है। कोई मान बढ़ाई नहीं, कोई अहंकार नहीं। सिर्फ आपके लिए। क्यों लगे रहते हैं हम आपके लिए, क्यों लगे रहते हैं दिन रात। हमें क्या मिलता है, अभी थोड़ी देर पहले आपको बताया कि संत, सच्चा फकीर भगवान की सभी औलाद को अपनी औलाद समझता है।
राम का नाम DNA को शक्ति देने वाला
आपसे कहीं ज्यादा दुखी हम है, कि भगवान की औलाद नशा क्यों कर रही है। दिन रात लगे रहता है, कोई टोकता है, कोई गलत बोलता है, हमारे कोई फर्क नहीं पड़ता है। हमारा मकसद जहर छुड़वाना है।
राम रहीम ने कहा कि राम का नाम को शक्ति DNA देता है। DNA में सैल होते हैं। DNA के सैल की प्रकिया चलती रहती है। DNA के सैल दिमाग को शक्ति देता है। DNA बुरी आदतों को मंथन करता है। राम नाम का जपने पर वह माइंड को संकेत देता है। इससे आदमी अपने बारे में सोचता है। आप अपनी बुरी आदत खुद ही बदल सकते हैं। नशे की लत की जरूरत नहीं है।
ये खबरें भी पढ़ें...
राम रहीम-हनीप्रीत को ब्लैक पसंद है:काली ड्रेस पहन फोटोशूट कराया; डेरा प्रमुख की मुख्य शिष्या बोली- सुंदरता अंदर से चमकती है
डेरा सच्चा सौदा सिरसा चीफ राम रहीम और उसकी मुख्य शिष्या मुंह बोली बेटी हनीप्रीत को ब्लैक पसंद हैं। दोनों ने इंस्टाग्राम पर फोटो शेयर किए हैं, जिसमें राम रहीम ने येलो-ब्लैक ट्रैक सूट के साथ सिर पर ब्लैक कलर की कैप पहनी हैं, जबकि हनीप्रीत ने ब्लैक ड्रैस पहनकर फोटोशूट करवाया है (पूरी खबर पढ़ें)
पैरोल पर छूटे राम रहीम ने तलवार से केक काटा: 5 घंटे ऑनलाइन सत्संग किया; CM के OSD, भाजपा के MP-MLA भी जुड़े
सिरसा स्थित डेरा सच्चा सौदा चीफ राम रहीम पैरोल पर बाहर आते ही सुर्खियां बटोरने लगा। राम रहीम ने सोमवार को तलवार से केक काटा। मौका था डेरे के दूसरे संत शाह सतनाम के जन्मदिन का। उसी को राम रहीम ने अपनी गद्दी सौंपी थी। पढ़ें पूरी खबर...